Minus One
„Minus One“ (dar žinoma kaip Marianne’s Wish) – Kipro roko muzikos grupė, susikūrusi 2009 metais. 2015 metais grupė dalyvavo atrankoje į „Euroviziją“ konkurse Eurovision Song Project. Tąkart jie pristatė kūrinį „Shine“, su kuriuo pasiekė atrankos finalą. Komisija palaikė roko muzikantus ir skyrė jiems maksimalų balų skaičių, o žiūrovai pasirodymo neįvertino ir skyrė „Minus One“ paskutinę vietą. Bendroje rezultatų lentelėje grupė liko trečia. 2015 m. lapkričio mėn. transliuotojo CyBC išrinkta Kipro atstovais 2016 m. „Eurovizijoje“ Švedijoje.